OpenLLM-France/wikimedia huggingface dataset:
# Sili Messalla

Sili Messalla (en llatí Silius Messalla potser Marcus Silius Messalla) va ser un magistrat romà.
Va ser nomenat cònsol sufecte a partir de l'1 de maig del 193 i ho va ser fins a finals de juny. Messalla va ser la persona que formalment va anunciar al senat romà la deposició de Didi Julià, senador que s'havia fet amb l'imperi després de l'assassinat de Pèrtinax, i la proclamació de Septimi Sever com a emperador. El senat, convocat per Messal·la, va condemnar a mort a Didi Julià i va proclamar la divinització de Pèrtinax.
És possiblement, encara que no segur, el mateix Messal·la que apareix al Fasti com a cònsol l'any 214. Va morir per ordre d'Elagàbal el 218.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1053.
# Sidney James Webb

Sidney James Webb (Londres, 13 de juliol de 1859 – Liphook, Hampshire, 13 d'octubre de 1947), va ser un polític socialista britànic. Juntament amb George Bernard Shaw va ingressar a la Societat Fabiana el 1884, tot just tres mesos després de la seva fundació. Amb Beatrice Webb, Annie Besant, Graham Wallas, Edward R. Pease, Hubert Bland i Sidney Olivier, la van transformar en un molt important club polític-intel·lectual, en l'Anglaterra del període eduardià.
Va estudiar dret en la Birbeck Literary and Scientific Institution i va aconseguir graduar-se en la Universitat de Londres mentre treballava com oficinista. En 1895, contribueix a la fundació de la London School of Economics, utilitzant una herència rebuda per la Societat Fabiana. Va ser nomenat professor d'Administració Pública el 1912, lloc on va romandre durant 15 anys. En 1892 va contreure matrimoni amb Beatrice Potter, qui compartia les seves idees i projectes. Ambdós eren militants del Partit Laborista i complien un paper polític actiu.
Els Webb van coescriure el llibre de referència sobre la història dels sindicats dels treballadors, History of Trade Unionism en 1894. El 1913 van fundar el setmanari New Statesman. Sidney va ser triat parlamentari el 1922. La seva influència va créixer després d'organitzar Coefficients, sopars on acudien els intel·lectuals i homes d'estat més importants.
El 1929 va ser nomenat Baró de Passfield i Secretari d'Estat per a les Colònies i els Dominis del govern britànic de Ramsay MacDonald. El 1930 hi hagué de renunciar per motius de salut. Durant els seus últims anys, el matrimoni Webb va realitzar activitats i va escriure en defensa de la Unió Soviètica.

## Referències

* ↑ Cole, Margaret I. «Sidney and Beatrice Webb | British economists» (en anglès). Encyclopedia Britannica.
# Sent Maissenç

* Per a altres significats, vegeu «Sent Maissenç (Cruesa)».
Sent Maissenç (occità) o Saint-Mexant (francès) és un municipi francès al departament de Corresa de la regió de Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 658 | 694 | 757 | 916 | 1.049 | 1.030 | 1.086 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1948-1995 | Armand Boucheteil | PCF |
| 1995-2008 | René Reyrolle | PCF |
| 2008- | Jean-Marie Freysseline | PS |

## Referències

* ↑ Toponímia occitana a lemosin.net i toponímia de la Corresa
# Somali

El somali és una llengua afroasiàtica pertanyent a la branca cuixítica que es parla a Djibouti, Etiòpia, Kenya, Somàlia i Tanzània. La zona on es parla se situa entre la regió compresa entre l'est del riu Omo i el llac Turkana. A partir del segle xv es començà a estendre cap a l'oest i cap al sud.
El somali es parla sobretot a Somàlia, Somalilàndia i Puntlàndia (separades de Somàlia el 1991 i 1998, respectivament, però encara no gaudeixen de reconeixement internacional) Etiòpia, Djibouti i l'est de Kenya. Les comunitats somalis al voltant del món inclouen països de l'Orient Mitjà, Europa, Amèrica del Nord i Austràlia. És la llengua oficial de Somàlia i les seves regions.
La llengua somali s'escriu oficialment amb l'alfabet llatí tot i que l'alfabet àrab i diverses escriptures somalis com l'osmanya, la kaddare i el borama s'utilitzen de manera informal.

## Classificació

Somali es classifica dins de la branca cusítica de la família afroasiàtica, concretament, Cuixític oriental de les Terres Baixes. La somali és la més ben documentada de les llengües cuxítiques, amb estudis acadèmics de la llengua que es remunten a finals del segle xix.

## Distribució geogràfica

El somali es parla a les zones habitades de Somàlia, Djibouti, Etiòpia, Kenia, Iemen i per membres de la diàspora somali. També és parlada com a llengua adoptiva per uns quants grups ètnics minoritaris i individus a les regions de majoria somali.
El somali és la llengua cusítica més parlada a la regió seguida de l'oromo i l'àfar.
El 2019, hi havia aproximadament 21,8 milions de parlants de somali, repartits a la Gran Somàlia dels quals uns 7,8 milions residien a Somàlia. S'estima que la llengua és parlada per un 95% dels habitants del país, i també per la majoria de la població de Djibouti.
Després de l'inici de la Guerra Civil somalí a principis de la dècada de 1990, la diàspora de parla somalí va augmentar de mida, amb comunitats de parla somali més noves formant-se a parts de l'Orient Mitjà, Amèrica del Nord i Europa.

## Referències

* ↑ «Somali». Collins Dictionary. Retrieved on 21 September 2013.
* ↑ «Somali Media Mapping Report». Somali Media Mapping. [Consulta: 31 agost 2014].
* ↑ Lewis, I.M.. A Pastoral Democracy: A Study of Pastoralism and Politics Among the Northern Somali of the Horn of Africa. LIT Verlag Münster, 1999, p. 175. ISBN 3825830845.
* ↑ Lewis, I.M. (1958), The Gadabuursi Somali Script, Bulletin of the School of Oriental and African Studies, Universitat de Londres, Vol. 21, pp. 134–156.
* ↑ Lewis, I. Peoples of the Horn of Africa: Somali, Afar and Saho. Red Sea Press, 1998, p. 11. ISBN 9781874209829.
* 1 2 Lecarme i Maury (1987:22)
* 1 2 Dubnov (2003:9)
* ↑ Saeed (1999:3)
* 1 2 «Somali». SIL International, 2021. [Consulta: 28 juny 2021].

## Bibliografia

* Dubnov, Helena. A Grammatical Sketch of Somali. Koln: Rudiger Koppe Verlag, 2003.
* Lecarme, Jacqueline; Maury, Carole «A software tool for research in linguistics and lexicography: Application to Somali». Computers and Translation. Paradigm Press, 2, 1987, pàg. 21–36. DOI: 10.1007/BF01540131.
* Saeed, John. Somali. Amsterdam: John Benjamins, 1999. ISBN 1-55619-224-X.
Viccionari
# Simon Ammann

Simon Ammann (Grabs, Suïssa 1981) és un saltador amb esquís suís, considerat un dels millors de la història i guanyador de quatre medalles olímpiques d'or.

## Biografia

Va néixer el 25 de juny de 1981 a la ciutat de Grabs, població situada al cantó de Turgòvia.

## Carrera esportiva

Va participar, als 16 anys, en els Jocs Olímpics d'Hivern de 1998 realitzats a Nagano (Japó), on finalitzà trenta-cinquè en la prova de salt curt, trenta-novè en el salt llarg individual i sisè en la prova per equips de salt llarg. En els Jocs Olímpics d'Hivern de 2002 realitzats a Salt Lake City (Estats Units) donà la sorpresa en guanyar la medalla d'or en les proves de salt curt i salt llarg individual, finalitzant així mateix setè en la prova de salt llarg per equips. En els Jocs Olímpics d'Hivern de 2006 realitzats a Torí (Itàlia) no va poder repetir l'èxit i fou setè en la prova per equips, quinzè en el salt llarg individual i trenta-vuitè en el salt curt individual. En els Jocs Olímpics d'Hivern de 2010 realitzats a Vancouver (Canadà), on aconseguir guanyar novament la medalla d'or en les dues proves individuals: salt curt i salt llarg individual, convertint-se en el primer home a aconseguir dues victòries en el salt curt individual.
Al llarg de la seva carrera ha aconseguit tres medalles en el Campionat del Món d'esquí nòrdic, destacant la medalla d'or aconseguida el 2007 en la prova de salt llarg individual.
El 2010 aconseguí guanyar la Copa del Món de l'especialitat així com el Torneig Nòrdic.

## Referències

* 1 2 3 «Simon Ammann» (en anglès). Encyclopædia Britannica, 21-06-2021. [Consulta: 28 maig 2022].
* ↑ «Simon AMMANN» (en anglès). Olympics.com. [Consulta: 28 maig 2022].

## Enllaços externs

* (alemany) Portal personal Arxivat 2010-02-17 a Wayback Machine.
# Simon (joc)

Simon és un joc electrònic creat per Ralph H. Baer i Howard J. Morrison i distribuït per la companyia Milton Bradley el 1978.
Va tenir un gran èxit durant la dècada dels 80. Té forma de disc i en una de les seves cares hi ha quatre zones, cadascuna pintada d'un color diferent, en la seva versió original els colors són verd, vermell, blau i groc. El seu nom prové del conegut joc tradicional "Simon diu", en el qual està inspirat.
El joc consisteix que, de forma aleatòria, es vagin il·luminant els quadrants o zones de colors, i alhora que s'il·luminen, cada quadrant emeti un so propi. Després d'esperar, l'usuari ha d'anar introduint la seqüència mostrada abans, en l'ordre correcte, ajudant-se de la seva memòria visual i sonora. Si ho aconsegueix, el joc respondrà amb una seqüència més llarga i ràpida, i així successivament. Si falla, l'usuari ha de tornar a començar. Els diferents nivells de dificultat van augmentant la velocitat de la seqüència a repetir.
Més de dues dècades després han sortit diferents versions actualitzant l'electrònica de l'aparell, amb més o millors efectes visuals i sonors o afegint més colors i sons dels quatre originals.
Viccionari
# Sent Roman (Gironda)

Sent Roman (occità) o Saint-Romain-la-Virvée (francès) és un municipi francès al departament de la Gironda (regió de la Nova Aquitània).
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 426 | 441 | 446 | 715 | 783 | 755 | 763 |
| Des de 1962: població sense dobles comptes |||||||

## Galeria d'imatges

* Església des de l'alcaldia
* Camp de Milonis

## Referències

* ↑ Toponímia occitana
# Sent Roman

«Sent Roman» té aquests significats:
* Sent Roman (occità) o Saint-Romain-la-Virvée (francès), municipi francès al departament de la Gironda (regió d'Aquitània)
* Sent Roman (Charente), municipi francès al departament de Charente (regió de Poitou-Charentes)
* Sent Roman de Codièira, municipi francès al departament del Gard (regió de Llenguadoc-Rosselló)
* Sent Róman e Sent Clamenç, municipi francès al departament de la Dordonya (regió d'Aquitània)
* Sent Róman de Mont Pasièr, municipi francès al departament de la Dordonya
# Solells de la Coma

Els Solells de la Coma és una solana del terme municipal de Monistrol de Calders, al Moianès.
Està situada a la zpna nord-est del terme, a llevant de la Coma i a migdia de la Solella de Serramitja, a la dreta del curs de la Golarda.
Fins a darreries del segle xix, aquests solells estigueren plens de vinyes donades a parceria sobretot a monistrolencs. A principis del XXI en queden nombroses barraques de vinya i molts marges de pedra seca. La fil·loxera acabà amb la vinya en aquella època. Des d'aleshores, el bosc s'ha ensenyorit d'aquestes terres.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* Els Solells de la Coma i el seu entorn a l'Institut Cartogràfic de Catalunya
# Sonia Couoh

Sonia Couoh (Ciudad Nezahualcóyotl, 8 d'agost de 1983, Estat de Mèxic, Mèxic) és una actriu de cinema i televisió mexicana.

## Trajectòria

Va néixer en Ciutat Nezahualcóyotl, Estat de Mèxic. És coneguda per la seva participació en les pel·lícules La dictadura perfecta, Norteado (2009) Días de gracia, Vaho, Mi universo en minúsculas, Potosí, Las manos limpias, Dentro de uno, The Gold Mine, ntre altres.
Va ser nominada al Premi Ariel a la millor coactuació femenina gràcies al seu treball a Norteado. El 2021 va ser una de les protagonistes de Nudo mixteco, opera prima dirigida per Ángeles Cruz.

## Filmografia

* La vida es una canción (2004) - sèrie de televisió- Maru
* Corazón partido (2005) sèrie de televisió- Carmen
* La vida inmune (2006) Sarita
* When You were Young-The Killers (2006) - curt - Actriz principal
* Polvo sois (2007) - curt
* La curiosa conquista del ampere (2008) - curt - Rosario
* Capadocia (2008) - sèrie de televisió - Elsa Peña
* Casi divas (2008) – Aspirant 1
* Soy mi madre (2008) - Solana
* Norteado (2009) - Cata
* Vaho (2009) - Amalia
* Miedo (2009) - curt
* La mina de oro (2010) - curt - Novia agencia de viajes
* La nuera de Don Filemón (2010) - curt- Remigia
* Días de gracia (2011) - Esperanza
* Mi universo en minúsculas (2011) - Karina
* Lebenswelt (2012) - curt
* Casa desierta (2012) - curt - Maya
* Las manos limpias (2012) - curt - Ella
* Dentro de uno (2012) - Camperola
* Potosí (2013) - Veronica
* Jerusalén (2013) - curt - mare
* Mirar atrás (2013) - curt - Cecilia
* La dictadura perfecta (2014) - Nana Gemelas
* Yo sé que puedo (2015) - TV mini serie - Carla
* Mil capas (2015) - curt - María
* Drunk History: El Lado Borroso De La Historia (2016) - sèrie de televisió - La malinche
* Dios Inc. (2016) - sèrie de televisió - Josefa
* Un día cualquiera (2016) - sèrie de televisió - Bianca/Adela
* Hoy voy a cambiar (2017)
* Sincronía (2017) - sèrie de televisió - Aurora
* Falco (2018) - sèrie de televisió - Edna Jordán
* Rosario Tijeras (2018) - sèrie de televisió - Melva
* Nudo mixteco (2021) – llargmetratge - María
* Todo va a estar bien (2021) - sèrie de televisió, Mujer pessero
* Guadalupe (2021) - curt - Guadalupe

## Referències

* ↑ http://archivo.eluniversal.com.mx/notas/672276.html
* ↑ Bautista, Berenice. «Cruz muestra realidad de mujeres indígenas en ‘Nudo mixteco’». [Consulta: 3 novembre 2021].
* ↑ , <https://www.youtube.com/watch?v=t3tlf85kotg>

## Enllaços externs

* Sonia Couoh a Lumina Management
# Sphoeroides yergeri

Sphoeroides yergeri és una espècie de peix de la família dels tetraodòntids i de l'ordre dels tetraodontiformes.

## Hàbitat

És un peix marí, de clima tropical i demersal que viu fins als 31 m de fondària.

## Distribució geogràfica

Es troba a l'Atlàntic occidental: des de Belize fins a Colòmbia.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ The Taxonomicon (anglès)
* ↑ Shipp, R. L., 1972. Three new pufferfishes (Tetraodontidae: Sphoeroides) from the southern Caribbean. Proc. Acad. Nat. Sci. Phila. v. 124: 129-134.
* 1 2 3 FishBase (anglès)
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Family Tetraodontidae (Pufferfishes). p. 670. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Matsuura, K., 2001. Tetraodontidae. Puffers. p. 3954-3957. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Shipp, R. L. i R. W. Yerger, 1969: A new puffer fish, Sphoeroides parvus, from the western Gulf of Mexico, with a key to species of Sphoeroides from the Atlantic and Gulf coasts of the United States. Proceedings of the Biological Society of Washington v. 82: 477-488.
* Tortonese, E., 1986. Tetraodontidae. p. 1341-1347. A: P.J.P. Whitehead, M.-L. Bauchot, J.-C. Hureau, J. Nielsen, E. Tortonese (eds.) Fishes of the north-eastern Atlantic and the Mediterranean, UNESCO, París, França. Vol. 3.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Sev Berd

Sev Berd o Fortalesa Negra (en armeni: Լոռե բերդ), és una fortalesa de l'antic exèrcit Imperial Rus abandonada en Gyumri Província de Xirak d'Armènia. Es troba a uns 8 quilòmetres de la frontera turca i va ser construïda a conseqüència de la Guerra russoturca (1828-1829). És un monument nacional del patrimoni cultura a Armènia.

## Història

La població de Gyumri, que es troba a la frontera amb Turquia , va esdevenir part de l'Imperi Rus després del Tractat de Gulistan, a la ciutat li van canviar el nom a Aleksandrópol el 1837 després de la visita del tsar Nicolau I de Rússia, en honor de la seva esposa, l'emperadriu Alexandra Feodorovna.
Va ser construïda en el cim d'un pujol i la fortificació completa va quedar acabada una dècada després de la col·locació de la primera pedra en 1834. Consta d'una estructura circular de 360 graus en pedra negra, de la qual rep el seu nom. Després de la derrota de Rússia en la guerra de Crimea, Sev Berd es va actualitzar i es va designar com una fortalesa de «primera classe». Mai va sofrir un setge, però era de gran importància estratègica en les victòries sobre els turcs en les guerres posteriors fins a 1878. Deu anys després, va ser rebaixada a la condició de «segona classe» després de l'última Guerra russoturca (1877-1878) que Rússia va aconseguir el oblast de Kars i el de Batumi.
La fortalesa va ser comprada l'any 2012 per la família Balasanyan. El seu propietari Misak Balasanyan pretén convertir Sev Berd en una atracció turística. Excavacions arqueològiques s'estan duent a terme en el lloc.
* Fortalesa negra.
* Vista de la fortalesa.
* Vista de la fortalesa en 2015.
* Interior de la fortalesa.
* Entrada

## Vegeu també

* Llista de castells d'Armènia

## Referències

* 1 2 «The Black Fortress in Gyumri» (en rus). Armenian Travel Bureau [Consulta: 3 setembre 2016].
* ↑ Arakelián, Sona «Սեւ բերդի» համար սպասում են կառավարության որոշմանը» (en armenio). Գլխավոր, 13-06-2014 [Consulta: 3 setembre 2016].
# St. Petersburg Open 2012

El Torneig de Sant Petersburg 2012, oficialment conegut com St. Petersburg Open 2012, és un esdeveniment de tennis disputat sobre pista dura que pertany a les sèries 250 de l'ATP. La 18a edició del torneig es va celebrar entre el 15 i el 23 del 2012 al Petersburg Sports and Concert Complex de Sant Petersburg, Rússia.
El tennista eslovac Martin Kližan va guanyar el primer títol individual de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | M. Iujni | 6 | 6 | |
| | R. Ram | 1 | 4 | | 1 | M. Iujni | 6 | 0 | 6 |
| | P. Lorenzi | 1 | 1 | r | 7 | G. García López | 4 | 6 | 3 |
| 7 | G. García López | 6 | 3 | | | | | | | 1 | M. Iujni | 7 | 4 | 6$^3$ |
| 3 | M. Kližan | 6 | 6 | | | | | | | 3 | M. Kližan | 6$^{11}$ | 6 | 7 |
| | S. Bolelli | 3 | 3 | | 3 | M. Kližan | 6 | 6 | | | | | | |
| | R. Berankis | 6 | | | | R. Berankis | 3 | 2 | | | | | | |
| 8 | J. Zopp | 3 | r | | | | | | | | | | | | 3 | M. Kližan | 6 | 6 |
| | R. Bautista Agut | 6 | 6 | | | | | | | | | | | | 4 | F. Fognini | 2 | 3 |
| WC | T. Gabaixvili | 3 | 4 | | | R. Bautista Agut | 4 | 6¹ | | | | | | |
| | S. Stakhovski | 6$^4$ | 4 | | 4 | F. Fognini | 6 | 7 | | | | | | |
| 4 | F. Fognini | 7 | 6 | | | | | | | 4 | F. Fognini | 6 | 6 | |
| | G. Žemlja | 2 | 7 | 3 | | | | | | | D. Gimeno Traver | 3 | 4 | |
| | F. Cipolla | 6 | 6⁵ | 6 | | F. Cipolla | 2 | 5 | | | | | | |
| | D. Gimeno Traver | 6 | 7 | | | D. Gimeno Traver | 6 | 7 | |
| | Ł. Kubot | 4 | 6⁵ | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Rajeev Ram Nenad Zimonjić | 2 | 6 | [10] |
| | Philipp Marx Florin Mergea | 6 | 1 | [8] | 1 | Rajeev Ram Nenad Zimonjić | 6⁵ | 7 | [10] |
| 4 | Frank Moser Ken Skupski | 6 | 7 | | 4 | Frank Moser Ken Skupski | 7 | 6$^4$ | [5] |
| | Łukasz Kubot Mikhaïl Iujni | 3 | 6$^4$ | | | | | | | 1 | Rajeev Ram Nenad Zimonjić | 6 | 4 | [10] |
| | Lukáš Lacko Igor Zelenay | 4 | 6 | [10] | | | | | | | Lukáš Lacko Igor Zelenay | 2 | 6 | [6] |
| 3 | František Čermák Michal Mertiňák | 6 | 3 | [7] | | Lukáš Lacko Igor Zelenay | 6 | 3 | [10] |
| | Martin Kližan Filip Polášek | 7 | 2 | [10] | | Martin Kližan Filip Polášek | 3 | 6 | [5] |
| 2 | Colin Fleming Ross Hutchins | 5 | 6 | [4] | | | | | |

## Enllaços externs

* Web oficial Arxivat 2010-09-19 a Wayback Machine. (anglès) (rus)
* Quadre individual masculí PDF
* Quadre dobles masculins PDF
Sant Petersburg :
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2015
2016
2017
2018
2019
2020
2021 :
ATP World Tour 2012
< 2011
2013 > :
ATP World Tour Finals, Londres :